In nomine Domini amen. Anno incarnacionis eiusdem millesimo trecentesimo quadragesimo primo scilicet uicesimo die mensis aprilis. Nos Richardus de Dyuione costurarius, Perellus de Geureyo, Perellus dictus li quaronnez Moinnus de Chaignaio, Bertherus filius Iohannis au uilam de Suilleyo, Perellus dictus michoz, Monetus dictus rebillars Bonusamicus... quondam Girardi Arnulphi de Fauigneyo et Morisetus dictus deroissous Dyuioni commorantes notificamus omnibus quod nos retinemus et accipimus... nostris heredibus a religiosis uiris abbate et couentu monasterii sancti Stephani quandam peciam terre de uinea plantatam eisdem pertinentem que quidem pecia uocatur... in finagio dyuionense scilicet ego dictus Richardus unum iornale cum sex perthicis in duabus peciis quarum una pecia sita est iuxta plantam quam tenet a dictis religiosis Bertherus predictus et plantam quam tenet ab ipsis religiosis dictus Perellus Truchoz et alia pecia sita est iuxta plantam quam tenet ab ipsis religiosis dictus Morisetus scilicet pro decem solidis et duobus denariis monete communiter currentis in uilla Dyuionis ad uenditionem panis et uini tempore solutionis eorum. Et ego Perellus de Geureyo predictus dimidium iornale cum tribus perthicis in una pecia sita iuxta plantam quam tenet a dictis religiosis dictus Richardus et plantam quam tenet dictus Perellus le quaronnez scilicet pro quinque solidis cum uiro denario dicte monete ego uno Perellus li quaronnez predictus dimidium iornale unacum medietate dimidii quarterii dicte pecie iuxta plantam quam tenet dictus Perellus de Geureyo et plantam quam tenet Moinnus de Chaignayo ab eisdem religiosis scilicet per quinque solidis et septem deuariis cum uno obolo eiusdem monete. Et ego dictus Moinnus de Chaignayo dimidium iornale cum tribus perthicis iuxta plantam quam tenet dictus Perellus li quaronnez et plantam quam tenet dictus Bertherus uidelicet pro quinque solidis cum uno denario dicte monete. Ego autem Bertherus predictum dimidium iornale una cum medietate dimidii quarterii iuxta plantam quam tenet dictus Moinnus de Chaignayo et plantam quam tenet dictus Richardus scilicet pro quinque solidis et septem denariis cum uno obolo dicte monete et ego dictus Perellus Truchoz dimidium iornale unacum septem perthicis dicte pecie iuxta plantam quam tenet a dictis religiosis Richardus costurarius predictus et plantam quam tenet dictus Monetus rebillarz scilicet pro quinque solidis et duobus denariis monete predicte. Et ego dictus Monetus rebillarz dimidium iornale cum septem perthicis eiusdem pecie iuxta plantam quam tenet dictus Perellus Truchoz et plantam quam tenet Bonusamicus predictus a religiosis predictis scilicet pro quinque solidis et duobus denariis dicte monete. Ego autem dictus Bonusamicus unum iornale unacum triginta perthicis pecie predicte iuxta plantam Luciete uxoris Bertholometi Haymeri et plantam quam tenet dictus Monetus rebillarz uidelicet pro decem solidis et decem denariis monete supradicte. Ego uero Morisetus dictus deroissous supradictus dimidium iornale cum tribus perthicis pecie supradicte iuxta plantam quam tenet ac religiosis predictis dictus Richardus et iuxta plantam Odeti dicti bonerie scilicet pro quinque solidis et uno denario monete superius declarate ex annua pensione seu ex annuo et perpetuo redditu. Quam quidem peciam... scilicet quilibet nostram partem et porcionem suam prout superius expremitur et declaratur in uineam bonam et sufficientem ponere et redigere et ipsam peciam... redactam manutenere et excolere nostriis propriis sumptibus et expensis ad respectum bonorum et proborum uirorum, dictamque annuam pensionem seu dictum annuum redditum seu eorum certo mandato in monasterio sancti Stephani predicto reddere et soluere anno quolibet perpetuo ad festum Assumptionis beate Marie uirginis. Ita scilicet quod ille uel illi... qui in solutionem dicti annui redditus defficeret seu defficerent pro quolibet iornali quod ipse teneret seu tenerent de predicta pecia secundum magis et secundum minus per quibus... pro emenda solutione tenebitur dictis religiosis tres solidos monete predicte. Et est actum quod ille uel illi nostrum qui in soluere dicte annue pensione seu dictum annuum redditus... cessauit seu cessauerunt illud idem quod ex eadem pecia tenebit seu tenebunt cadet et erit dictis religiosis in commissum ac erit confiscatum, et quantitatem seu... in cuius uel quorum pensione seu annuo redditu soluto cessatum fuerit per duos annos continuos ipsi religiosi seu eorum mandatum poterunt auctoritate sua propria capere... eandem licite recurrere et tanquam de re sibi commissa facere uoluntatem suam omnimodam et incipiet prima solucio seu primus terminus ad soluendum ad festum Assumptionis beate Marie uirginis proximo uenturum. Preterea actum est inter nos et dictos religiosos in tractatum premissum ac est conuentum et concordatum quod nos retentu predictum seu nostrum... successores nostri aut a nobis causam super hoc habentes uel in futurum habituri dictas peciam plante nec aliquam partem ex eadem uendere alienare aut in manum alienam seu... transferre nec poterimus nec debebimus nisi de ipsorum religiosorum licencia procceserit et assensu, hoc tamen nobis et nostrum cuibus semper saluo quod si nos uel alter nostrum uel heredes... dicta pecia tenebimus uendere alienare aut extra manus nostras ponere uellemus hoc licite facere poterimus dum tamen dicta pecia ut supra retentam in uinea fuerit redacta et... quod antequam uendamus dictis religiosis signifficare tenebimur et pretium nobis abemptare qui illud emere uoluerit offertum absque aliqua fraudis specie et si ipsi religiosi infra unum mensem... dictas signifficare sibi factas tantum precium nobis seu illi qui uendere uoluerit dare et soluere uoluerunt quantum ab alio nobis erit offertum super quo et precio ne fraus fiat in uend... uenditor iurare tenebitur habere poterunt et debebunt dicti religiosi infra tempus predictum. Alioquin alii emptores uel aliis emptoribus uendere poterit seu poterimus... aliqua nobis et dictis religiosis super hoc apponendum. Et illi emptores seu illis emptoribus dicti religiosi illud quod si fuerit uenditum tradere tenebuntur tenendum et possidendum... ab eisdem emptoribus absque difficultate aliqua pro pensione et annuo redditu et sub pactionibus et condicionis antedictis tenemur et promittimus decimam pecie predicte eisdem religiosis... perpetuo unacum pensione predicta seu annuo redditu predicto persoluere, pro quibus pensione seu annuo redditu et decima predictis tenentur dicti religiosi nobis et nostris... omni perpetuo garantire et in pace tenere. Promictentes pro nobis et nostris heredibus per nostra iuramenta propter hoc super sancta Dei euangelia corporaliter prestata et sub obligatione omnium bonorum nostrorum presentium et futurorum quorumcumque predicta omnia et singula prout superius sunt expressa narrata et diuisa facere tenere attendere complere firmiter et inuiolabiliter obseruare... presenter deinceps non uenire tacite uel apperte facto uerbo consensu uel iure seu consuetudine aut modo aliquo qualicunque omnibus exceptionibus iuris et facti in hoc facto... et remotis. Et ad premissorum omnium et singulorum obseruantiam uolumus nos compelli, etc. In quorum testimonium etc. Actum in presencia Guidonis Coosseneti de Flureyo clerici coadiutoris, Hugonis Poisseneti notarii apud Dyuionem pro dicto domino duce, domini Bertrandi de Edua curati de Chancellis... filii quondam Iohaneti Loillier de Dyuione testium ad hoc uocatorum et rogatorum. Anno et die predictis.